Ақсуат ауданы

Ақсуат ауданы — Абай облысының құрамындағы әкімшілік-аумақтық бірлік. Орталығы – Ақсуат ауылы.

 Географиясы 
Аудан батысында Аягөз және Жарма аудандарымен, солтүстігінде Көкпекті ауданымен, оңтүстігінде Үржар, Мақаншы аудандарымен мен ҚХР аумағымен, шығысында ШҚО-ның Тарбағатай ауданымен шектесiп жатыр.

 Тарихы 
Ақсуат ауданы 1935 жылы 9 қаңтарда Шығыс Қазақстан облысының құрамында Көкпекті және Тарбағатай аудандарының бөліктерінен құрылды.

1939 жылы 14 қыркүйекте Ақсуат ауданы Семей облысына кірді. Сонымен бірге оның құрамына Ақжайлау, Ақсуат, Алғабас, Ерназар, Қарғыба, Қызылқайың, Қызылкесек, Көкжирен, Көктүбек, Құмкөл, Ойшілік, Сталин және Үшарал ауылдық кеңестері кірді.

1954 жылы Алғабас ауылдық кеңесі Ерназарға, Көктүбек - Көкжиренге, Сталин - Қызылкесекке, Қызылқайың - Ақсуатқа қосылды. Қарғыба ауылдық кеңесі таратылды.

1958 жылы Үшарал ауылдық кеңесі Аягөз ауданына берілді.

1963 жылы 2 қаңтарда Ақсуат ауданы жойылып, оның аумағы Көкпекті ауданына берілді.

1964 жылы 31 желтоқсанда Ақсуат ауданы қалпына келтірілді. Оның құрамына Көкпекті ауданының Ақсуат, Ақжайлау, Ерназар, Қызылкесек, Көкжирен, Құмкөл және Ойшілік ауылдық кеңестері кірді.

1965 жылы Ақжайлау ауылдық кеңесі жойылып, Алғабас ауылдық кеңесі құрылды.

1971 жылы Сәтпаев ауылдық кеңесі, 1980 жылы Жданов ауылдық кеңесі құрылды.

1989 жылы Жданов ауылдық кеңесі Екпек болып өзгертілді.

1993 жылы Ерназар ауылдық кеңесі Ырғызбай, Алғабас ауылдық кеңесі Кіндікті болып өзгертілді.

1997 жылы 3 мамырда Семей облысының таратылуына байланысты Ақсуат ауданы Шығыс Қазақстан облысына берілді.

1997 жылы 23 мамырда Ақсуат ауданы жойылып, оның аумағы Тарбағатай ауданына берілді.

Қазақстан Республикасы Президентінің 2022 жылғы 3 мамырдағы № 887 Жарлығына сәйкес 2022 жылы 7 маусымда Ақсуат ауданы Тарбағатай ауданының құрамынан бөлініп, жеке аудан болып қайта құрылды.Қазақстан Республикасының әкімшілік-аумақтық құрылысының кейбір мәселелері туралы

 Халқы 
  1939  1959  1970  1979  1989Ресей империясы, КСРО халық санақтары 2009  2021  2023
   12459  15370  28205  32112  33100 21276 19916 19735

 Әкімшілік бөлінісі  
27 елді мекен 9 ауылдық округке біріктірілген:

+ Халқының саны (2009, 2021)2021 жылғы ұлттық халық санағының қорытындылары Ауылдық округтері 2009  2021  2021 2009-ға пайызбен  Ерлер 2009  Ерлер 2021  2021 2009-ға пайызбен  Әйелдер 2009  Әйелдер 2021  2021 2009-ға пайызбен Ақсуат ауылдық округі 6126 7183 117,3 3025 3617 119,6 3101 3566 115 Екпін ауылдық округі 1997 1907 95,5 1024 949 92,7 973 958 98,5 Көкжыра ауылдық округі 2410 2143 88,9 1214 1107 91,2 1196 1036 86,6 Кіндікті ауылдық округі 769 682 88,7 439 373 85 330 309 93,6 Құмкөл ауылдық округі 2321 1901 81,9 1175 976 83,1 1146 925 80,7 Қызылкесік ауылдық округі 2784 2149 77,2 1422 1120 78,8 1362 1029 75,6 Ойшілік ауылдық округі  2442 1984 81,2 1291 1060 82,1 1151 924 80,3 Сәтбаев ауылдық округі 1232 925 75,1 633 473 74,7 599 452 75,5 Ырғызбай ауылдық округі 1195 1042 87,2 599 534 89,1 596 508 85,2 ЖАЛПЫ САНЫ  21276   19916  93,6  10822    10209   94,3   10454     9707   92,9

 Әкімдері 
 Асхат Сайдахметұлы Смаилов (07.2022—09.2024)Асхат Смаилов Ақсуат ауданының әкімі болып тағайындалды
 Ерсін Кәдірбекұлы Ескендіров (12.2024 бастап)

 Дереккөздер 

 Әдебиет 
 Семей облысының әкімшілік-аумақтық құрылымының тарихы туралы анықтамалық. — Семей, 2006.

Санат:Ақсуат ауданы